## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 24. schôdza

 Číslo: CRD-1703/2016

92

**U z n e s e n i e**

**Ústavnoprávneho výboru Národnej rady Slovenskej republiky**

**zo 16. novembra 2016**

k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 245)

###  Ústavnoprávny výbor Národnej rady Slovenskej republiky

**s ú h l a s í**

 s vládnym návrhom zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 245);

 **B. o d p o r ú č a**

 Národnej rade Slovenskej republiky

 vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 245) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre zdravotníctvo.

 Róbert Madej

 predseda výboru

overovatelia výboru:

Ondrej Dostál

Peter Kresák

**P r í l o h a**

**k uzneseniu Ústavnoprávneho**

**výboru Národnej rady SR č. 92**

**zo 16. novembra 2016**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 245)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**V čl. I , 10. bode § 7 ods. 1** sa slová „fyzická osoba, ktorej bol zverený do starostlivosti“ nahrádzajú slovami „fyzická osoba, ktorej bol poistenec podľa § 3 ods. 3 písm. j) zverený do starostlivosti“ a slová „za poistenca podľa § 3 ods. 3 písm. j)“ sa nahrádzajú slovami „za tohto poistenca“.

Ide o legislatívno-technickú úpravu; text sa štylisticky

 upravuje s ohľadom na zrozumiteľnosť a jednoznačnosť.

**V čl. I, 14. bode § 9 ods. 2 písm. c**) sa slová „na ktorého majetok bol vyhlásený konkurz, vzhľadom na ktorý bola povolená reštrukturalizácia“ nahrádzajú slovami“ „na majetok ktorého bol vyhlásený konkurz alebo ktorému bola povolená reštrukturalizácia“

Ide o legislatívno-technickú úpravu; ustanovenie sa upravuje s ohľadom na jeho zrozumiteľnosť a jednoznačnosť.

**V čl. I bode 14 sa § 9 ods. 2 dopĺňa písmenom g),** ktoré znie:

 „g) ktorému bol určený splátkový kalendár podľa osobitného predpisu.15aa)“.“.

Toto ustanovenie nadobúda účinnosť 1. marca 2017, čo sa premietne do ustanovenia o účinnosti.

Vzhľadom na rozšírenie možností riešenia úpadku fyzických osôb o súdom určený splátkový kalendár podľa novely zákona o konkurze (tlač 247) sa v 9 ods. 2 zákona č. č. 580/2004 Z. z. v znení neskorších predpisov, ktoré upravuje uhrádzanie neodkladnej zdravotnej starostlivosti pre dlžníkov, dopĺňa do taxatívne určeného výpočtu dlžníkov, na ktorých sa toto ustanovenie nevzťahuje, aj dlžník, ktorému súd určil splátkový kalendár; dlžník, na ktorého majetok bol vyhlásený konkurz alebo ktorému bola povolená reštrukturalizácia je do tohto výpočtu už zaradený.

**V čl. I, 15. bode § 9 ods. 7** sa v úvodnej vete na konci pripájajú slová „za poskytnutú“ a v písmenách a) až e) na začiatku sa slová „za poskytnutú“ vypúšťajú.

Ide o legislatívno-technickú úpravu; ustanovenie sa upravuje v záujme zjednotenia legislatívnej techniky.

**V čl. I, 19. bode § 10 ods. 6 poslednej vete** sa slová „sa nepoužije“ nahrádzajú slovami „sa nevzťahuje“.

Ide o legislatívno-technickú úpravu; ustanovenie sa upravuje s ohľadom na zaužívanú terminológiu.

**V čl. I, 25. bode § 15 ods. 5 poslednej vete** sa slová „podľa prvej a druhej vety“ nahrádzajú slovami „podľa prvej vety alebo druhej vety“.

Ide o legislatívno-technickú úpravu; ustanovenie sa spresňuje s ohľadom na jeho vykonateľnosť.

**V čl. I,  58. bode § 25 ods. 3** úvodnej vete sa za slová „Sociálnej poisťovni“ vkladajú slová „na účely vykonávania sociálneho poistenia“.

Ide o legislatívno-technickú úpravu; ustanovenie sa spresňuje v záujme jednoznačnosti a zrozumiteľnosti.

**V čl. I, 64. bode § 29 ods. 19** úvodnej vete sa za slová „zdravotnej poisťovni“ vkladajú slová „na účely vykonávania verejného zdravotného poistenia“.

Ide o legislatívno-technickú úpravu; ustanovenie sa spresňuje v záujme jednoznačnosti a zrozumiteľnosti.

**V čl. I,  66. bode** *(§ 38eh)* sa slovo „38eg“ nahrádza slovom „38eh“ a slovo „38eh“ sa nahrádza slovom „38ei“.

Ide o legislatívno-technickú úpravu; v nadväznosti na čl. II zákona č. 286/2016 Z. z., ktorým sa novelizuje zákon č. 580/2004 Z. z., sa označenie ustanovenia preznačuje, keďže cit. novela obsahuje ustanovenie s identickým označením.